Juan Andrés Lonbide Mezkia

Juan Andrés Lonbide Mezkia (Elgeta, 1745ko azaroak 14 – Madril, 1811ko irailak 2) organo-jole eta konpositorea, XVIII. mendeko euskal musikari nabarmenetako bat izan zen.

 Biografia 
Juan Andrés Lonbide Mezkia Elgetan jaio zen 1745eko azaroaren 14an.

Apaiz bihurtu zen 23 urterekin.

 Lana 
Organo-jole ezaguna izan zen eta garaiko euskal musikari asko bezala Euskalerriaren Adiskideen Elkarteko kidea izan zen.

Bere hasierako lana 1765ean Tuteran izan zen organo-jole gisa eta pixkanaka oposizioak eginez, gero eta lan hobeak lortu zituen, bere karrera Madrilgo gortean amaitu zuen arte.

Arrakastarik gabe Toledoko katedraleko organo-jolea izateko opositatu zuen, baina 1765ean lehenengo Tuteran eta, ondoren, Bilboko Done Jakue katedralean postua lortu zuen Manuel Gamarra ordezkatuz.

1768an Madrilgo Errege Kaperaren lanpostura oposizioa egin zuen, José de Nebra ordezkatzeko, eta hirugarren geratu zen.

1771ko azaroan Calahorrako kapera maixu izateko postura aurkeztu zen eta laugarren geratu zen. 

1772an Euskalerriaren Adiskideen Elkartean sartu zen, "kide irakasle" gisa, eta horretarako sei bibolin eta klaberako Sonata egin zituen eta 1773an Elkartearen Batzar Nagusietan aurkeztu zuen bere El arte del organista tratatua.

1778an Oviedoko organista bihurtu zen, baina gorabeherak izan zituen katedraleko kapera maixu zen Joaquín Lázarorekin (1782an kabildoak bien arteko bitartekaritza lana egin behar izan zuen).

1786an Madrilgo Enkarnazioko monasterioko organista postua lortu zuen oposizioz eta Madrilera joan zen bizitzera eta, ondorioz, Soledadeko Andra Mariaren kongregazioko kide bihurtu zen. Kongregazioko diruzaina bihurtu zen 1799an.

 Musika lanak 
Bere lan gehienak galduta daude, baina Aita Donostiak editatutako partiturak eta jasotako lan sakratuak iritsi zaizkigu eta bestalde Eresbilen (Errenteria) musika artxiboan gordetako lan batzuek daude.

Musika berritasunak jarraitu zituen bere bizitzan zehar.

 Idazlanak 
Esan bezala, musika tratatu bat idatzi zuen:

 El arte del organista, Gasteiz, Euskalerriaren Adiskideen Elkartea, 1773.

 Bibliografia 
Donostia, J. A. (1951): Música y músicos en el País Vasco, Donostia, Euskalerriaren Adiskideen Elkartea.

González Pérez, A. (1981): “Don Juan Andrés Lombide y Mezquía, distinguido organista que fue de la catedral de Oviedo”, Boletín de la Real Sociedad Bascongada de los Amigos del País (RSBAP), 3-4: 630-634.

San Martín, J. A. (1981-01-10): “Lonbide musikariaren berriak”, Hoja del Lunes de San Sebastián.

“Lonbide organista”, Oarso (1983), 111-113. or.

Arana Martija, J. A. (1987): Música Vasca, Bilbao, Caja de Ahorros Vizcaína, 120-130. or.

Bagüés Erriondo, J. (1990): Ilustración musical en el País Vasco, I. La música en la RSBAP, Donostia, Euskalerriaren Adiskideen Elkartea, 82-87.

Ortega, J. (2000): “Lombide y Mezquia, Juan Andrés de”, In Casares Rodicio, E. (zuz. eta koord.), Diccionario de la música española e hispanoamericana, VI. liburukia, Madril, Sociedad General de Autores y Editores, 987-988.

 Erreferentziak